《恩门小谏雨中乞菊栽》
唐代·郑谷

握兰将满岁，栽菊伴吟诗。老去慵趋世，朝回独绕篱。

递香风细细，浇绿水瀰瀰。只共山僧赏，何当国士移。

孤根深有托，微雨正相宜。更待金英发，凭君插一枝。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。